**Tilsynsrapport fra tilsynsmøde** **i Højderyggens Daginstitution**

**Den 29/6-2021**

1. **Arbejdsmiljø og trivsel**

* **Personalets arbejdsmiljø og trivsel**
* Alle Højderyggens afdelinger er kommet fint igennem corona tiden.
* Der har været besøg fra Arbejdstilsynet hos Børnehuset i Klovborg. Et tilsyn, hvor der virkelig blev gået i detaljer, der blev stillet mange spørgsmål, men slutresultatet blev en grøn smiley.
* De sidste knap 1½ år har bestemt kaldt på ekstra ressourcer. Det har været en lang hård periode, med restriktioner, som har krævet en meget stor omstillingsparathed over alt, da restriktionerne i starten ofte forandrede sig.
* Alle afdelinger i Højderyggen har været opdelt efter retningslinjerne. Det har betydet, at det har haft svært ved at hjælpe hinanden på tværs, og at personalet har manglet kollegial sparring.
* De stramme rammer har gjort noget godt for nogen børn og svært for andre.
* Det har også været svært at introducere nyt personale. Selv om der er givet ekstra ressourcer til rengøring og afspritning, har personalet været presset. Men fleksible personalegrupper har gjort, at alle afdelinger har klaret sig godt igennem corona perioden
* Der har i flere af afdelingerne været en del udskiftning i personalegruppen – det betyder, at de personalegrupper ikke er helt så sammentømret, og ikke kender hinanden så godt endnu.
* Samtidig er der i Skovhuset arbejdet med at skabe en ny struktur, så der bliver bedre og mere tydelige rammer for både børn og voksne.
* **Samarbejdet i jeres lokale MED udvalg**
* MED-udvalget består af 1 TR, 1 AMR + 1 medarbejderrepræsentant fra den afdeling, som ikke er repræsenteret via TR eller AMR. Det er vigtigt for Højderyggen, at alle afdelinger er repræsenteret i lokal MED på både leder og medarbejderside.
* Der holdes ca. 4 til 6 møder om året.
* Her under corona tiden har MED-udvalget været igennem omsorgsplaner, personalehåndbøger og retningslinjer. Det hele er gennemgået og rettet til, så det danner grundlag for hele Højderyggen.
* Handlingsplan for vold og krænkelser er tilrettet, så den passer til Højderyggen. Gråzoner er også beskrevet (når en medarbejder føler, at ens grænser er overskredet)
* Der er udarbejdet en MED-præsentationsmappe. Heri beskrives det, hvem der sidder i MED samt hvilken rolle den enkelte repræsentant har.
* Det er planlagt, at der på et af de kommende fælles personalemøder kommer Fysio-/Ergoterapeut på besøg og taler om arbejdsstillinger og evt. hjælpemidler.
* Alle referater fra MED-møderne lægges ud i AULA. Derudover orienteres på diverse afdelings- og personalemøder.
* **Børnenes trivsel, læring, udvikling og dannelse**
* Der er en stor optagethed af at se og lytte til barnet. Vi ser på barnet, og er opmærksomme på både den verbale og den nonverbale kommunikation.
* Vi undrer os, og spørger os selv om, hvordan det er at være barn.
* Vi er nysgerrige sammen med børnene og planlægger aktiviteter ud fra børnenes initiativer.
* Vi er optaget af, at blive endnu bedre til at følge børnenes spor. Deltagelse i ”Legekunst” har været en øjenåbner for os, og understøtter så fint det arbejde, vi gerne vil blive bedre til i forhold til at følge børnenes spor og holde fokus på processer.
* I Skovhuset arbejdes der med at skabe samlinger på en ny måde. Dette udviklingsarbejde er skabt i et tæt samarbejde med en vejledningspædagog. Her er der fokus på børnenes engagement, og samlingerne kan vare mellem 10 og 30 minutter alt efter emne og børnenes deltagelse.
* Der arbejdes også i Skovhuset med at skabe ugeskemaer, så der er en tydelighed på, hvem der er hvor, og hvornår der sker noget, samt hvem har ansvaret.
* Det helt generelle billede i Højderyggen er, at det er en kæmpe hjælp at have ressourcepædagoger ansat.
* I Regnbuen i Hampen ligger det meget implicit i den pædagogiske praksis, at der arbejdes med børneperspektivet – hvad skal vi synge? – hvad skal der ske?
* Hele Højderyggen har et stort fokus på ”Læring hele dagen”. Herunder også fokus på overgange fra én aktivitet til en anden, samt hverdagspædagogikken, også kaldet rutinepædagogikken, omkring garderober, måltidet, håndvask m.v. I disse situationer er der rigtig megen pædagogik og læring. Det er ikke bare noget, der skal overstås
* Højderyggens Daginstitution vil og skal skabe bedre trivsel for alle børn i alle positioner. Der arbejdes i den forbindelse med NUSSA, som understøtter, at alle børn skal have en plads i fællesskabet.
* Det grundlæggende børnesyn er på plads – dette opleves tydeligt i de fortællinger, der træder frem på mødet.
* Der er et fantastisk samarbejde med PPR. Der er gode relationer, fordi de er tætte på. Vi får fantastisk god pædagogiske sparring – vejen er ikke lang fra PPR til Højderyggen. Stor respekt fra Højderyggens afdelinger til PPR i forhold til, at der er plads til, at vi er forskellige.
* Flere af afdelingerne har et godt samarbejde med lokalsamfundet. Bl.a. i Børnehuset Klovborg, går børnene ture til plejehjemmet og vinker til de ældre. De synge også sammen på afstand. Plejehjemmet har fået cykler så de kommer også på besøg i Børnehuset Klovborg.
* Alle afdelingerne har fokus på at få lavet gode indkøringer af nye børn. I Ejstrupholm er der etableret en lille gruppe ”Spiregruppen” som tager i mod de nye børn, giver dem tryghed og lærer dem at gå i børnehave.

1. **Hvad tager vi med os fra corona tiden**

* Fremover vil afdelingerne gerne holde fast i, at børnene skal afleveres i garderoben. Dette sker både fordi personalet synes, det giver bedre og mere rolige afleveringssituationer, men også på opfordring fra mange forældre. Samtidig er det også drøftet i bestyrelsen. Alle afdelingerne åbner op om eftermiddagen – her må forældrene komme ind.
* Der er et stort ønske hos alle om, at der hvor det giver mening, skal der holdes fast i virtuelle møder. Der er bl.a. afholdt førskole samtaler i nogen af afdelingerne. Det har virket perfekt, og der har været gode tilbagemeldinger fra forældrene. Også overlevering til skolen sker virtuelt.
* Alle afdelingerne er enige om, at holde fast i at være mere ude. Der er alle steder gode legepladser.
* Der er et stort fokus på, at den bedre hygiejne og bedre rengøring, som der har været under corona, skal fastholdes. Det handler især om håndvask og håndhygiejne. Det har betydet, at vi generelt set ikke har mange snotnæser og ikke mange syge børn.

1. **Pædagogiske indsatser – hvad er der fokus på nu og i fremtiden?**

* Hele Højderyggen arbejder nu med Potentiale Profilen (PP). PP virker. Vi kan se, at det er nemt at omsætte i den pædagogiske praksis – meget håndgribeligt – løfter alle frem mod næste udviklingszone. PP er med til at hæve bundniveauet i den pædagogiske praksis – alle bliver simpelthen dygtigere. Derved skabes læring hele vejen rundt i organisationen.
* PP har sat rammen for Legekunst, og det har været fantastisk. PP skaber en god struktur, som alle kan se sig selv i. Godt vi alle arbejder ud fra en fælles ramme i forhold til det faglige behov.
* Andre tiltag:
* Musikskolen - alle børn i grupper med ca. 11 ugers forløb – fortsættelse af Legekunst
* Kvalitet i vores pædagogiske praksis – Ledelsen er i gang – fokus på adfærd
* Oplæg om børn med kognitive udfordringer – på fælles personalemøde
* Transferværdi i uddannelse – vi skal øve os
* Fælles sprogpædagog for hele Højderyggen – skal evalueres
* Grønne Spirer – en ud af 30 dagtilbud ”Vild natur” – gøre institutionerne grønnere og arbejder med verdensmålene
* Aktivitetsudvalget i Regnbuen er i gang med at lave Regnbuens venner
* Fællesskabsaktiviteter for SFO’en
* Fokus i vuggestuen på krop og bevægelse
* Ture ud af huset - finde de gode steder – små og store sammen har løftet alle.
* Vuggestuen i Ejstrup er nu på banen igen – fokus på relationer hele vejen rundt. Kendskab giver venskab.

1. **Evalueringskultur**

* I forhold til at skabe en evalueringskultur, er vi godt i gang. Evaluering ligger som en del af PP. Samtidig arbejdes der hele tiden med at være selvkritiske og reflekterende.
* Arbejdet med at blive mere systematisk i evalueringerne tager sit udgangspunkt i kvadrantmodellen.
* Derudover arbejdes der med praksisfortællinger og skema til handling fra PP.

1. **Forældresamarbejde**

* I corona tiden har forældresamarbejdet ikke været som det plejer. Den small talk, som tidligere har været en del af dagligdagen, har manglet. Men det der skulle siges er blevet sagt. Og der har været opbakning fra forældrene hele vejen rundt.
* Højderyggen har en meget dejlig positiv forældrebestyrelse – alle afdelinger er repræsenteret ind i bestyrelsen. På grund af corona har der ikke været afholdt arrangementer, men der har været afholdt bestyrelsesmøder jævnligt - både virtuelt og ved fysisk fremmøde.
* Bestyrelsen har udarbejdet en alkoholpolitik, og arbejder på, at der til efteråret er et flertal for at der tilbydes en helkostordning i alle husene.
* Bestyrelsen ses som en meget vigtig sparringspartner og er med i alle beslutninger.
* Der er en oplevelse i alle afdelingerne af, at forældrene godt ved, at de kan komme til personalet, hvis der er noget, de har brug for at tale om.

**Konklusion**

Højderyggens Daginstitution består af 5 huse, som på hver deres måde bidrager til at give alle børn den bedste mulighed for et børneliv med fokus på kvalitet i den pædagogiske praksis og på at skabe fællesskaber, som alle børn kan være en del af. Der arbejdes tydeligt med at give liv til børnenes perspektiv, og det er tydeligt, at rammen for den pædagogiske læreplan er godt implementeret, herunder også en tydelig forståelse af det inkluderende børnesyn, som er en forudsætning for, at alle børn mødes med høje og positive forudsætninger.

Referent Merete Villsen

Dagtilbudschef